Мигел Ернандес
Гробище до къщата ни има…

Превод от испански: Ралица Маркова, 2008

chitanka.info

Гробище до къщата ни има…[0]

Гробище до къщата ни има.

И от спалнята се виждат

светлосините агави[1]

и лазурните нопали[2].

Чуваш как крещят децата,

призрак зърнали в мъглата.

Между мъртвите и нас —

слънце, злато и лазур.

Гробището край дома —

крачки няколко оттук.

Златен, лазурен и светъл,

там навеки синът ни е легнал.

(Из стихосбирката „Песни и романси за разлъките“, 1958)

[0] Стихотворението е породено от едно трагично събитие в биографията на Мигел Ернандес — смъртта на първородния му син Мануел Рамон, починал като пеленаче вследствие на мизерните условия, в които семейството на поета е живяло (бел.прев., Р.К.М.). ↑

[1] Агаве — вид столетно дърво (Бел.прев., Р.К.М.). ↑

[2] Нопал — кактус с плодове, подобни на смокиня (Бел.прев., Р.К.М.). ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.